Inderst inde kender du mit svar. Du skriver, du elsker din kæreste højt, men jeg tror nærmere, du er blevet afhængig af den smerte, han påfører dig. Jeg ved godt, det lyder mærkeligt, men det skyldes, at han har taget dit selvværd fra dig. Nu har han kontrol over dig og kan behandle dig, som det passer ham, og du er blevet bange for at miste ham. Han har gjort dig til et offer, og det tror jeg, du kender fra din opvækst. Det er derfor, du bliver du ved med at tage ham tilbage, når han står foran dig. Det er godt, du får psykologhjælp, for du har brug for støtte til at komme videre. Det håber jeg, du kommer, for han skal ikke være en del af dit liv. Jeg tror ikke, han kommer ud af sit misbrug eller holder op med at være voldelig. Du skal sørge for at få al mulig hjælp til at slippe af med den mand. Til sidst: Tøv aldrig med at kontakte politiet, hvis han eller andre lægger hånd på dig. Jeg sender dig mod og styrke.